ཅེས་པ་སྟེ། བཤད་མ་ཐག་པའི་བྱེད་ལས་དེ་ཇི་ལྟར་སྙམ་ན། སྔོན་བྱུང་ནི། རྡོ་རྗེ་སེམས་དཔའ་འོད་ཟེར་འབར་བའི་
ཕྲེང་བ་འཁྲུགས་པ་ཡི་སྤྲུལ་པའི་དཀྱིལ་འཁོར་རབ་ཏུ་བཞེངས་ནས་ནི། བྱང་ཆུབ་སེམས་དཔའ་རྡོ་རྗེ་སྙིང་པོ་ལ་
དབང་སྦྱིན་པའི་ཕྱིར་བརྒྱ་བྱིན་གྱི་ཆུང་མ་ལྷ་མོ་ཐིག་ལེ་མཆོག་མ་ནི་སྔགས་འདིས་བཀུག་པ་ཉིད་དོ། རྗེས་འཇུག་
གིས་སྒྲུབ་ཚུལ་ནི། བསྙེན་པ་སྔོན་དུ་སོང་ནས་ལས་སྦྱོར་ལ་རྩ་སྔགས་ཀྱི་བཟླས་པ་ཁྲི་ཡིས་འགྲུབ་སྟེ། དེ་ཡང་བཟླ་
ཚུལ་ལ་སྔགས་ཀྱི་ཚིག་གསལ་བ་དང་། སྒྲ་རིང་ཐུང་ཕྱེད་པར་བྱ་བ་དང་། བཟླ་ཚུལ་གྱི་སྐྱོན་གཞན་ཡང་མེད་པར་
བཟང་བ་ཡིས་ཀྱེ་ཡི་རྡོ་རྗེའི་རྣལ་འབྱོར་གྱི་སྦྱོར་བ་དང་ལྡན་པས་རྡོ་རྗེ་བཙུན་མོ་སྟེ་ལས་རྒྱ་ཐམས་ཅད་དགུག་པར་
བྱའོ། གཞན་ཡང་ལས་སྦྱོར་གྱི་བཟླས་པ་འབུམ་གྱིས་རྣལ་འབྱོར་པ་བདག་ཀྱེ་ཡི་རྡོ་རྗེའི་བསྐྱེད་རིམ་གྱི་རྣལ་འབྱོར་
གྱིས་དོགས་པ་སྟེ་ཐེ་ཚོམ་མེད་པའི་སེམས་ཀྱིས་ནི་རྩ་སྔགས་འདི་ཡིས་ཞི་རྒྱས་ལ་སོགས་པའི་ལས་རྣམས་ཐམས་
ཅད་འགྲུབ་པར་བྱེད་པའི་དོན་ཏོ། བཞི་པ་༼སྔགས་དངོས་བཤད་པ་༽ནི། རིག་བྱེད་རྣམས་ཀྱི་དང་པོ་སྦྱིན། ཟླ་
ཕྱེད་ཐིག་ལེས་རྣམ་པར་བརྒྱན། དེ་ནས་ཨཥྟཱ་ན་ནཱ་ཡ། པིཾ་གོརྡྷ་ཀེ་ཤ་ཝརྟ་མ་ནེ། ཙ་ཏུ་ར་བིཾ་ཤ་ཏི་ནེ་ཏྲཱ་ཡ། ཥོ་ཌ་ཤ་
བྷུ་ཛ་ཡ། ཀྲྀཥྞ་ཛཱི་མཱུ་ཏ་ཝ་པུ་ཥེ། ཀ་པཱ་ལ་མཱ་ལཱ་ནེ་ཀ་དྷཱ་རེ་ཎེ། ཨཱ་དྷ་མཱ་ཏ་ཀྲཱུ་ར་ཙིཏ་ཏཱ་ཡ། ཨརྡྷེན་དུ་དཾ་ཥྟཾ་ཎེ། ཨོཾ་
མཱ་ར་ཡ་མཱ་ར་ཡ། ཀཱ་ར་ཡ་ཀཱ་ར་ཡ། གརྫ་ཡ་གརྫ་ཡ། ཏརྫ་ཡ་ཏརྫ་ཡ། ཤོ་ཥ་ཡ་ཤོ་ཥ་ཡ། སཔྟ་སཱ་ག་རཱ་ན། བན་
དྷ་བན་དྷ། ནཱ་ག་ཨཥྟ་ཀན།